Кралските военновъздушни сили () (RAF) са военновъздушните сили на Великобритания и са част от британските въоръжени сили. Те са най-старите самостоятелни ВВС в света, формирани на 1 април 1918 г., и имат важна роля в хода на военната история на своята страна. Взимат значително участие както във Втората световна война, така и в множество съвременни конфликти, сред които войната в Ирак от 2003 г.. Кралските ВВС разполагат с 998 самолета и 45 710 души редовен персонал.